Държавен вестник, бр. 95, 2023 г., стр. 9

БРОЙ  95	
Д Ъ Р Ж А В Е Н  В Е С Т Н И К 	
СТР.  9  
3.10. Времеви параметри
Съгласно проекта за международен дого­
вор BU-B-UCP е предвидено доставката на 
машините да се извърши при следния график:
– начало на доставките – третото триме­
сечие на 2025 г.;
– край на доставките – първото тримесечие 
на 2028 г.
Основното количество от бойни и спома­
гателни машини ще бъде доставено през 2026 
и 2027 г., с темп на доставките от 10 машини 
на месец.
4. ХРОНОЛОГИЯ НА ПРОЕКТА
Работата по реализацията на един от основ­
ните приоритетни проекти на Министерство­
то на отбраната – „Придобиване на основна 
бойна техника за изграждане на батальонни 
бойни групи от състава на механизирана 
бригада“ стартира през 2018 г. с приемане от 
44-тото Народно събрание на проект за ин­
вестиционен разход, обнародван в ДВ, бр. 51 
от 19.06.2018 г.
През 2018 година, на базата на доклад на 
министъра на отбраната (рег. № RB211000-001-
05/3-1105/30.07.2018 г.), Министерският съвет 
на Република България със свое решение (рег. 
№ RB103000-001-06/4-117/02.08.2018 г.) е опре­
делил наличието на основен интерес, свързан 
със сигурността на страната по чл. 149, ал. 1, 
т. 2 от ЗОП, който трябва да бъде защитен 
при реализацията на проекта.
На 5.08.2019 г. е даден ход на процедурата 
с изпращане на Запитване за оферта (Request 
For Proposal (RFP) до фирмите, идентифи­
цирани в доклада за основен интерес като 
потенциални изпълнители на проекта, както 
следва: „Патриа“ (Patria), „Некстер“ (Nexter), 
„Дженеръл Дайнамикс“ (General Dynamics) и 
„Артек“ (Artec GmbH).
След разглеждане на техническите пред­
ложения получените отговори на въпроси, 
свързани с тях, е взето решение да бъдат 
допуснати само две от тях – GENER AL 
DYNAMICS EUROPEAN LAND SYSTEMS и 
PATRIA LAND OY, до отваряне на ценовите 
им предложения, а на основание т. 6.5.8 от 
Искането за предложение са отстранени от 
участие в процедурата компаниите ARTEC 
GmbH и NEXTER SYSTEMS поради несъот­
ветствие на офертите им с изискванията на 
Възложителя. От друга страна, двете допуснати 
оферти съществено надвишават утвърдената от 
Народното събрание на Република България 
финансова рамка.
В началото на 2021 година, по указания 
на министъра на отбраната, с двете ком­
пании – PATRIA и GDELS, са проведени 
информационни срещи с цел обсъждане на 
възможните условия, при които ценовите 
оферти на компаниите биха се доближили до 
одобрената финансова рамка за реализация на 
проекта. От проведените разговори е изяснено, 
че намаляване на цената е невъзможно без 
съществена промяна на заложените изисква­
ния в тактико-техническите задания (ТТЗ) за 
изпълнение на проекта. От друга страна, e 
преценено, че всяка една съществена промяна 
на ТТЗ на този етап от процедурата би дове­
ла до дискриминиране на отстранените вече 
участници. В резултат на проведените срещи 
с компаниите Министерството на отбраната е 
предложило на Министерския съвет да бъде 
прекратена процедурата.
След прекратяването на процедурата в 
края на месец февруари 2021 г. в периода май 
2021 г. – септември 2022 г. в Министерството 
на отбраната е извършен задълбочен анализ на 
причините, довели до нейното прекратяване. 
Установено е, че същите са комплексни и са 
в няколко направления, а именно:
– технически – свързани с нивото на амби­
ция по отношение на системите/елементите 
на машините;
– правно-нормативни – касаещи вътрешно­
ведомствени и надведомствени актове, в това 
число процедури на трети страни;
– икономически – свързани с нивото на 
амбиция по отношение на индустриалното 
сътрудничество.
Установено е, че предвиденото за монтиране 
в машините комуникационно и информаци­
онно оборудване може да бъде придобито 
единствено от правителството на САЩ по 
програмата за чуждестранни военни продажби 
(Foreign Military Sales – FMS), след което да 
се предостави на производителя на машините 
за интеграция в тях.
С цел рестартиране на процесите по реа­
лизация на проекта в края на месец октомври 
2022 г. Министерството на отбраната изпрати 
Запитване за информация до 13 компании и 
юридически субекти в страната и в чужбина. 
В указания срок са получени отговори от 11 
от тях, както и от 4 дружества, до които не е 
изпращано Запитване за информация.
В края на месец януари 2023 г. е получен 
отговорът и на запитването за цени и налич­
ности, изпратено към правителството на САЩ 
през месец април 2022 г.
В контекста на изложеното в Известия 
на ЕК „Насоки относно междуправителстве­
ното възлагане на поръчки в областта на 
отбраната и сигурността (чл. 13, б. „е“) от 
Директива 2009/81ЕО на ЕП и на Съвета, в 
Министерството на отбраната беше извър­
шен задълбочен анализ на информацията, 
съдържаща се в получените отговори на ис­